**H O T Ă R Â R E A NR. 56**

**din 27 aprilie 2017**

**privind aprobarea**  **modificării și completării Hotărârii Consiliului Local**

**al Municipiului Dej Nr. 11 din data de 31 ianuarie 2017**

**Consiliul local al Municipiului Dej,** întrunit în **ședința ordinară**  din data 27 aprilie 2017;

Având în vedere **proiectul de hotărâre**, prezentat **din iniţiativa primarului Municipiului Dej**, întocmit în baza Raportului Nr. 8.544 din data de 20 aprilie 2017, al Compartimentului Patrimoniului Public și Privat din cadrul Primăriei Municipiului Dej, prin care se propune spre aprobare completarea Art. 1 și modificarea Art. 2 din **Hotărârea Consiliului Local al Municipiului Dej Nr. 11 din data de 31 ianuarie 2017,** proiect avizat favorabil în ședința de lucru a Comisiei de urbanism din data de 27 aprilie 2017;

În baza prevederilor art. 59, alin. (2) din Legea Nr. 24/2000;

În temeiul prevederilor art. 36, alin. (2), lit. c), art. 45, alin. (3) din Legea Nr. 215/2001, privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1. Aprobă** completarea Art.1 din **Hotărârea Consiliului Local al Municipiului Dej Nr. 11 din data de 31 ianuarie 2017**, cu numărul cadastral al imobilului, articolul având următorul conținut: "Aprobă atribuirea dreptului de folosință gratuită, pe o perioada de 99 ani, asupra terenului în suprafață de 2.505 m.p., aparținând domeniului public al Municipiului Dej, înscris în C.F. Nr. 56868, Nr. cadastral 56868, în vederea edificării unei biserici ortodoxe, Parohiei Ortodoxe "Sfântul Mucenic Mina" Dej - Triaj.

**Art. 2**. **Aprobă**  modificarea Art. 2 din **Hotărârea Consiliului Local al Municipiului Dej Nr. 11 din data de 31 ianuarie 2017**, acesta având următorul conținut: "Predarea-primirea terenului se va efectua pe baza de Protocol de predare -primire, contractul de atribuire a dreptului de folosință gratuită, urmând a se încheia în forma autentică."

**Art. 3.** Restul articolelor din **Hotărârea Consiliului Local al Municipiului Dej Nr. 11 din data de 31 ianuarie 2017** rămân neschimbate.

**Preşedinte de şedinţă,**

**Buburuz Simion Florin**

**Nr. consilieri în funcţie - 19**

**Nr. consilieri prezenţi - 19**

**Nr. voturi pentru - 19**

**Nr. voturi împotrivă -**

**Abţineri - Contrasemnează,**

**Secretar**

**Jr. Pop Cristina**